สวัสดีค่ะ ขอสอบถามหน่อยค่ะ ประจำเดือนมาแบบน้อยมาก แทบไม่ติดหางเกงในเลย แต่มาหลายวัน ตั้งแต่วันที่ 3 มิ.ย จนตอนนี้ก้อยังไม่หมด แต่น้อยมาก และคลื่อนไส้ อาจียน กินอะไรไม่ได้ กินก้ออ้วกออกหมด แบบนี้ อันตรายไหมค่ะ เสี่ยงจะเปนอะไรหรือป่าว
สวัสดีค่ะ การมีเลือดออกจากช่องคลอดตั้งแต่ 3 มิ.ย.จนถึงวันนี้วันที่ 16 มิ.ย. ถือว่าเป็นอาการเลือดออกจากช่องคลอดผิดปกติ โดยอาจเกิดจาก1. การตั้งครรภ์ที่ผิดปกติ เช่นแท้งคุกคามแท้งไม่ครบครรภ์ไข่ปลาอุกเป็นต้น แต่มักมีอาการปวดท้องน้อยมากร่วมด้วย2. มีการอักเสบติดเชื้อในช่องคลอด หรือมีมดลูกอักเสบ ซึ่งมักมีตกขาวที่ผิดปกติร่วมด้วย และอาการปวดท้องน้อยร่วมด้วย บางรายอาจมีไข้ คลื่นไส้ อาเจียนร่วมด้วยได้3. ความผิดปกติที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ เยื่อบุโพรงมดลูกเจริญผิดที่ มะเร็งเยื่อบุโพรงมดลูก มะเร็งปากมดลูก เป็นต้น4. การใช้ยาฮอร์โมนบางชนิด เช่น ยาคุมกำเนิดต่างๆ ยาสตรี ยาสมุนไพร อาหารเสริมต่างๆ รวมถึงยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้น5. มีโรคในระบบอื่นๆ เช่น มีภาวะเกร็ดเลือดต่ำ มีภาวะไทรอยด์ฮอร์โมนต่ำ เป็นต้นหากมีเพศสัมพันธ์ ควรตรวจหาการตั้งครรภ์เป็นอันดับแรกค่ะ หากตรวจไม่พบ แต่ยังคงมีเลือดออกจากช่องคลอดดังกล่าว แนะนำว่าควรไปพบสูติ-นรีแพทย์เพื่อหาสาเหตุนะคะ